自由神像

自由神像或者自由女神。係法國響1876年送畀美國嘅獨立100週年嘅禮物，響美國紐約市哈德遜河口附近。

自由神像高46米，加埋基座93米，重200幾噸，金屬鑄造，擺響一座混凝土製嘅地台上面。自由女神着住古希臘風格嘅服裝，戴住嘅頭冠象徵世界七大洲嘅七道光芒。女神右手高舉象徵自由嘅火炬，左手捧住刻有1776年7月4號嘅《獨立宣言》，腳下係打碎咗嘅手扣、腳鐐同鎖鏈。佢象徵自由、掙脫暴政嘅約束。神像響1886年10月28號落成同揭幕，1984年列為世界文化遺產。

類:像
世界文化遺產
紐約市